CELEX: 62010TN0338
Language: el
Date: 2010-08-18 00:00:00
Title: Υπόθεση T-338/10: Αγωγή της 18ης Αυγούστου 2010 — Ευρωπαϊκή Επιτροπή κατά Tornasol Films

23.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 288/47
            
         
      Αγωγή της 18ης Αυγούστου 2010 — Ευρωπαϊκή Επιτροπή κατά Tornasol Films
      (Υπόθεση T-338/10)
      ()
      (2010/C 288/89)
      Γλώσσα διαδικασίας: η ισπανική
      
         Διάδικοι
      
      
         Ενάγουσα: Ευρωπαϊκή Επιτροπή (εκπρόσωπος: A.-M. Rouchaud-Joët, επικουρούμενος από τον R. Alonso Pérez-Villanueva, δικηγόρο)
      
         Εναγομένη: Tornasol Films, SA (Μαδρίτη, Ισπανία)
      
         Αιτήματα της ενάγουσας
      
      Η ενάγουσα ζητεί από το Γενικό Δικαστήριο:
      
                  —
               
               
                  να υποχρεώσει την εναγομένη να καταβάλει στην ενάγουσα το ποσό των 19 554 ευρώ, πλέον τόκων υπερημερίας υπολογιζομένων με ετήσιο επιτόκιο 5 % από 14ης Απριλίου 2009,
               
            
                  —
               
               
                  να καταδικάσει την Tornasol Films, SA στο σύνολο των δικαστικών εξόδων.
               
            
         Ισχυρισμοί και κύρια επιχειρήματα
      
      Η παρούσα αγωγή έχει ως αντικείμενο την προβαλλόμενη μη τήρηση της συμβάσεως που συνήφθη μεταξύ της Επιτροπής και της εναγομένης στο πλαίσιο του προγράμματος MEDIA Plus.
      Οι διατάξεις της εν λόγω συμβάσεως προβλέπουν ότι ο δικαιούχος οφείλει να εγγράψει το αντίστοιχο του ποσού που έλαβε ως ενίσχυση σε ειδικό λογαριασμό εντός τριάντα ημερών από την ημέρα ενάρξεως της παραγωγής και να υποβάλει στην Επιτροπή σχέδιο επανεπενδύσεως του εν λόγω ποσού εντός έξι μηνών από την ίδια ημερομηνία.
      Προς στήριξη των αιτημάτων της, η ενάγουσα υποστηρίζει ότι:
      
                  —
               
               
                  η εναγομένη δεν τήρησε τις συμβατικές υποχρεώσεις της, έστω και αν δεν προέβαλε κανένα επιχείρημα ούτε διατύπωσε αντιρρήσεις επί του χρεωστικού σημειώματος που εξέδωσε η Επιτροπή·
               
            
                  —
               
               
                  στην περίπτωση παραβάσεως, εκ μέρους του δικαιούχου, των συμβατικών του υποχρεώσεων, οι διατάξεις της συμβάσεως επιτρέπουν στην Επιτροπή να καταγγείλει τη σύμβαση και να ζητήσει την απόδοση των ποσών που κατέβαλε ως χρηματοδοτική συμβολή·
               
            
                  —
               
               
                  παρά τις υπενθυμίσεις και οχλήσεις, η εναγομένη δεν έχει επιστρέψει τα κεφάλαια που της καταβλήθηκαν.